**(nu produce efecte juridice)\***

**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI SOÓS ZOLTÁN**

**Nr. 4025 din 18.0.2022**

**REFERAT DE APROBARE**

**a proiectului de hotărâre privind mutarea centrului de vaccinare împotriva COVID 19, inființat la nivelul Municipiului Târgu Mureş, din locația sala de sport a Scolii Gimnaziale Tudor Vladimirescu din Targu Mureș, în centrul Comercial Shopping City Târgu Mureș**

Prin hotărârea nr.1 din 14 ianuarie 2021, Consiliului Local al Municipiului Târgu Mureș a dispus inființarea centrelor de vaccinare împotriva virusului SARS COV 2 la nivelul Municipiului Târgu Mureș în următoarele locații :

* Sala de sport a Scolii Gimnaziale Alexandru Ioan Cuza- str. Bărăganului nr.2B
* Sala de sport a Şcolii Gimnaziale Tudor Vladimirescu-str.Cutezanţei, nr.51,
* Sala de sport a Scolii Gimnaziale Serafim Duicu-str. Hunedoarei nr.38
* Casa de Cultură Mihai Eminescu Târgu Mureş,str. Nicolae Grigorescu, nr.19
* Casa de oaspeţi –str. Plutelor, nr.2

În cadrul aceleasi hotărâri s-a dispus schimbarea temporară a destinației imobilelor reprezentand săli de sport în centre de vaccinare pentru o perioadă de 6 luni cu posibilitate de prelungire, cu respectarea dispozitiilor legale.

Ca urmare a hotărârii mai sus menționate, executivul Municipiului Târgu Mureș , prin intermediul aparatului de specialitate al primarului a procedat la dotarea imobilelor respective transformandu-le în centre de vaccinare, conform reglementărilor legale în vigoare prevăzute de HG nr.1031/2020, respectiv Instructiunile Comitetului Național de Coordonare a activităților privind vaccinarea împotriva SARS COV 2.

Dacă la deschiderea acestor centre, interesul populației pentru vaccinarea împotriva virusului SARS COV 2 era unul ridicat, 4 dintre acestea funcționând la capacitate maxima, începand cu luna iunie 2021, interesul populației pentru vaccinare scăzand considerabil nu doar la nivel local ci și la nivel național, s-a ajuns astfel în situația în care numărul maxim de persoane ce solicită aceste servicii fiind in jur de 100/zi/total centre.

Întrucât, trei dintre aceste centre sunt organizate în incinta sălilor de sport aparținând unităților de învățământ preuniversitar de stat din Municipiul Târgu Mureș și, începând cu data de 13 septembrie 2021, s-au reluat cursurile educaționale pentru toți elevii aflați în sistemul de invățământ, considerăm util ca aceste săli de sport să fie redate circuitului educațional, de vreme ce la nivelul Municipiului Târgu Mureș, există cele două locații amenajate ca centre de vaccinare in incinta Casei de Oaspeți a Primariei, respectiv Casa de Cultura Mihai Eminescu, în măsura să asigure corespunzator cerințele actuale ale populatiei, la nivel local în ceea ce privește vaccinarea.

Până la momentul actual, în afara sălii de sport a Școlii Gimnaziale Tudor Vladimirescu, toate celelalte săli de sport în care au funcționat centre de vaccinare au fost redate circuitului educațional, considerăm că se impune ca acest centru să fie mutat în noua locație pentru ca și elevii acestei școli să poată beneficia de condiții adecvate pentru efectuarea orelor de educație fizica și sport pe perioada sezonului de iarnă.

Urgenta luarii unei atari hotărâri este justificată și de anotimp, întrucât cursurile scolare fiind în plină desfășurare, anotimpul rece sosit deja, se impune asigurarea conditiilor adecvate desfășurării orelor de educație fizică și sport în incinta sălilor de sport mai sus menționate, tocmai pentru evitarea sedentarismului in cadrul colectivității de elevi, cu atât mai mult cu cât la nivel local cerința de asigurare a vaccinului în randul populatiei este asigurata în cadrul celor două centre indicate și în cadrul cărora există posibilitatea deschiderii mai multor fluxuri în cazul unor solicitari mai mari.

Efectuarea orelor de educație fizica si sport de către elevii din aceste unități de invățământ prezintă numeroase beneficii precum: – reglarea tensiunii arteriale, managementul masei corporale, reducerea riscului de boală cardiacă, atac cerebral, scăderea riscului de depresie, a declinului cognitiv și întârzierea debutului demenței sprijină dezvoltarea armonioasă, succesul academic și socializarea

În contexul pandemiei COVID‐19: prin limitarea deplasărilor în mare măsură, prin obligatia de distanțare fizică și socială, folosirea măsurilor de protecție sanitară, limitarea accesului la infrastructură și servicii (ex. săli de sport, bazine, ore educație fizică) au dezvoltat tendința spre sedendarism, stress psihic și social la foarte multi copii.

Faţă de situaţia mai sus descrisă se impune adoptarea unei hotărâri cu privire la funcționarea centrului de vaccinare aflat în sala de sport a Școlii Gimnaziale Tudor Vladimirescu din Târgu Mureș, in spațiul pus la dispozitie de catre Shopping City Targu Mureș, întrucât în conformitate cu disp.art.129 din OUG nr.57/2019 privind Codul Administrativ, Consiliul Local are iniţiativă şi hotărăşte, în condiţiile legii, în toate problemele de interes local.

Aviz favorabil al

compartimentului de resort,

Direcţia Şcoli,

Ing. Horaţiu Lobonţ

întocmit/ D.M

**R O M Â N I A**

(nu produce efecte juridice)\*

**JUDEŢUL MUREŞ Primar,**

**CONSILIUL LOCAL MUNICIPAL TÂRGU MUREŞ Soós Zoltán**

**H O T Ă R Â R E A nr. .........**

**din ........................................2022**

**a proiectului de hotărâre privind mutarea centrului de vaccinare împotriva COVID 19, înființat la nivelul Municipiului Târgu Mureş, din locația sala de sport a Scolii Gimnaziale Tudor Vladimirescu din Targu Mureș, în centrul Comercial Shopping City Târgu Mureș**

***Consiliul local municipal Târgu Mureş, întrunit în şedinţă ordinară,***

Văzând Referatul de aprobare nr. 4025 din 18.01.2022 iniţiat de Primarul Municipiului Târgu Mureş, prin Direcţia Şcoli, relativ la necesitatea adoptării unei hotărâri privitoare la mutarea centrului de vaccinare împotriva COVID 19, înființat la nivelul Municipiului Târgu Mureș, din locația- sala de sport a Școlii Gimnaziale Tudor Vladimirescu din Târgu Mureș în centrul Comercial Shopping City Târgu Mureș,

Având în vedere

Raportul de specialitate al Direcţiei Juridice, Contencios administrativ şi Administraţie Publică Locală

Ţinând cont de prevederile art. 105 alin.1 lit.a) din OUG nr.57/2019 privind Codul administrativ,

Dispoziţiilor HG nr.1031/2020 privind aprobarea Strategiei de vaccinare împotriva COVID-19 în România

Ordinul Ministerului Sănătăţii nr.2171/181/M.223/4380/2020 pentru stabilirea normelor privind autorizarea, organizarea şi funcţionarea centrelor de vaccinare împotriva COVID-19,

Legea educației naționale nr.1/2011,.cu modificările și completările ulterioare,

Raportul Comisiilor de specialitate din cadrul Consiliului Local Municipal Târgu Mureş,

Ţinând cont de prevederile art.41, alin.5 şi ale art.59 din Legea nr.24/2000 privind normele de tehnică legislativă pentru elaborarea actelor normative, republicată

În temeiul prevederilor art.129, alin.1, alin.2, lit.a, e, alin.7 lit.a,c, art. 136, din OUG nr.57/2019 privind Codul administrativ,

**H o t ă r ă ş t e :**

* **Art. 1**. Se aprobă mutarea centrului de vaccinare împotriva SARS-CoV-2, înfiinţat la nivelul Municipiului Târgu Mureş, din locația Sala de sport a Școlii Gimnaziale Tudor Vladimirescu din Târgu Mureș, în centru Comercial Shopping City Târgu Mureș
* **Art. 2. Î**ncepând cu data adoptării prezentei, centrul de vaccinare înființat în incinta Sălii de sport a Scolii Gimnaziale Tudor Vladimirescu din Târgu Mureș își încetează activitatea.

**Art.3** Cu ducerea la îndeplinire a prevederilor prezentei hotărâri se însărcinează Executivul Municipiului Târgu Mureş, prin Direcţia Şcoli, Nucleul Local de Coordonare a activităţii de vaccinare.



**Art.3.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Art.5** Prezenta hotărâre se comunică:

- Şcolii Gimnaziale Tudor Vladimirescu

- Direcţiei Şcoli,

- DSP Mureș

**Viză de legalitate**

**Secretar General al Municipiului Târgu Mureş**

**Bâta Anca Voichița**